Fernando Moryentes futbolçu karyerasını bitirdi / 01.09.2010
Üç dəfə Çempionlar Liqasının qalibi olmuş hücumçunun açıqlamasını UEFA-nın saytı yayıb. Fernando Moryentes Madrid “Real”ının heyətində çıxış etdiyi yeddi il ərzində iki dəfə İspaniya çempionu olub, üç dəfə Çempionlar Liqasında qalib gəlib, iki dəfə Qitələrarası kuboku, bir dəfə UEFA, üç dəfə isə İspaniya Superkubokunu başı üzərinə qaldırıb. O, 2003-2004-cü il mövsümündə icarə hüququ ilə “Monako”ya keçib. Həmin mövsüm “Monako” Çempionlar Liqasının finalına qədər irəliləsə də, finalda “Portu”ya uduzub.
Fernando Moryentes “Real”la keçirdiyi 182 oyunda 72 qol vurub. Ulduz futbolçu sonra “Liverpul”a keçib. O, 18 ay ərzində İngiltərə kubokunu və UEFA Superkubokunu qazanıb. 2006-2007-ci il mövsümündə Moryentes İspaniyaya qayıdıb və “Valensiya”da oynayıb. Ötən mövsümü isə futbolçu “Marsel”də keçirib.
Fernando Moryentes İspaniya millisinin heyətində 47 oyun keçirib və 42 qol vurub.